Diari Oficial de la Generalitat Valenciana


Sumari del DOGV 5344, del 12-09-2006 (2006/10508)

RESOLUCIÓ de 21 d'agost de 2006, de la Direcció General de Qualitat Ambiental, per la qual s'atorga a l'empresa Porcelanosa, SA l'autorització ambiental integrada per a les instal·lacions de fabricació de taulellets en el terme municipal de Vila-real (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5344

Data del DOGV
:   12-09-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/10271


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 21 d'agost de 2006, de la Direcció General de Qualitat Ambiental, per la qual s'atorga a l'empresa Porcelanosa, SA l'autorització ambiental integrada per a les instal·lacions de fabricació de taulellets en el terme municipal de Vila-real (Castelló). [2006/10782]  
Vistos els documents que apareixen en l'expedient 079/04 IPPC, instruït a instàncies de l'empresa Porcelanosa, SA, a fi d'obtindre l'autorització ambiental integrada per a les instal·lacions de fabricació de taulellets, s'emet la present resolució de conformitat amb els següents,   
Antecedents de fet  
Primer. Amb data 10 de novembre de 2004, el Sr. Juan Francisco Ramos Usó, en representació de l'empresa Porcelanosa, SA, amb CIF A-12016085 i domicili en la carretera nacional 340, km 56,2 de Vila-real (Castelló), presenta en la Conselleria de Territori i Habitatge, la sol·licitud d'autorització ambiental integrada per a les instal·lacions de fabricació de taulells ceràmics, que es detallen en l'annex I.  
A la sol·licitud s'acompanya l'informe de compatibilitat urbanística emés per l'Ajuntament de Vila-real.   
Segon. Amb data 22 de novembre de 2004, la Conselleria de Territori i Habitatge requerix la documentació necessària per a completar la sol·licitud d'autorització ambiental integrada, aquesta es presenta amb data 13 de desembre de 2004.  
Tercer. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Quart. Amb data 24 de febrer de 2005 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, s'ha publicat anunci en el Diari Oficial de la Generalitat (núm. 4953).   
Durant aquest no es presenten al·legacions al projecte, ni en aquesta conselleria ni a l'Ajuntament de Vila-real, constant en l'expedient certificat de la informació pública.  
Cinqué. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 27 de maig de 2005, el Servei d'Avaluació d'Impacte Ambiental emet la Declaració d'impacte ambiental, en la qual estima acceptable, només a l'efecte ambiental i sense perjudici de la prèvia obtenció de les autoritzacions sectorials que s'apliquen, el Projecte per a una indústria de fabricació de taulells ceràmics, promogut per Porcelanosa, SA, sempre que aquest es desenvolupe amb les previsions de l'estudi d'impacte ambiental i amb els condicionants indicats en l'annex II de la present resolució.  
Seté. Amb data 17 d'agost de 2005 es rep informe de la Confederació Hidrogràfica del Xúquer, en el qual se sol·licita documentació complementària.  
Posteriorment, amb data 13 de gener de 2006, es rep nou informe, en el qual s'informa que la documentació aportada es considera suficient per a continuar amb els tràmits de l'autorització ambiental integrada.  
Així mateix, s'han incorporat a l'expedient els informes emesos pel Servei de Residus Industrials i pel Servei de Protecció de l'Ambient Atmosfèric.  
Huité. En l'expedient 079/04 IPPC consta l'avaluació ambiental del projecte en el seu conjunt, tal com establix l'article 20 de la Llei 16/2002, que ha sigut incorporada a la proposta de resolució.  
Nové. Després de l'audiència a l'interessat, amb data 7 de juny de 2006 es presenten al·legacions en matèria d'emissions atmosfèriques, producció i gestió de residus, les quals es remeten als òrgans competents per al seu pronunciament.  
Desé. Amb dates 2 d'agost de 2006, l'Àrea de Residus emet l'informe de valoració de les al·legacions anteriors, incorporant-se a l'expedient de referència.  
Fonaments de dret  
Primer. D'acord amb l'article 9 de la Llei 16/2002, de prevenció i control integrats de la contaminació, les activitats que apareixen en l'annex 1 de la dita llei, estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua ordre de desplegament d'11 d'abril de 2006, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria de Territori i Habitatge, resolc:  
Primer  
Concedir a Porcelanosa, SA l'autorització ambiental integrada per a les seues instal·lacions de fabricació de taulellets, que s'han de dur a terme en l'establiment situat en la carretera nacional 340, km 54,2 del municipi de Vila-real (Castelló), referent al Projecte bàsic d'autorització ambiental integrada d'una indústria de fabricació de taulellets de data 27 d'octubre de 2004 i subscrit pel Sr. Francisco Bonastre Ripoll, quedant inscrita en el Registre General d'Instal·lacions IPPC de la Comunitat Valenciana amb el número 042-06/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses de partícules  
Els valors límit PM10 que s'han d'aplicar seran els següents:  
. Valor mitjà de valors de 24 hores: 40 mg/m³.  
. Màxim de tots els valors mitjans diaris: 50 mg/m³.  
Tots aquests valors han de complir-se simultàniament.  
Anualment es realitzaran en cada punt de mostratge de la instal·lació els mostratges següents:  
. PM10: 4 dies laborables consecutius durant les 24 hores del dia durant 3 setmanes consecutives.  
A fi de garantir l'adequació de les condicions meteorològiques durant el mostratge, s'ha d'aportar un registre en base horària de les variables següents: temperatura, humitat relativa, direcció i velocitat del vent i pluviometria. En el cas que existisquen condicions meteorològiques extraordinàries que puguen condicionar la presència, dispersió o deposició de les partícules, el temps de mostratge s'incrementarà a la mateixa duració que les esmentades condicions meteorològiques.  
1.1.2. Emissions canalitzades  
Els valors límit d'emissió per a focus canalitzats i la periodicitat de controls per ECMCA seran els següents:  
(1) Per als focus origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic del dit contaminant siga inferior a 0,1 kg/h.  
(2) Queden exclosos del mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
(3) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules que s'han de complir serà 50 mg/Nm³ fins al 30 d'octubre de 2015. A partir d'aqueixa data s'ha de complir el límit genèric de 30 mg/Nm³.  
(4) En els casos en què es preveja la superació d'aquest valor per l'ús de determinades matèries primeres o combustibles, s'ha d'entregar a la Conselleria de Territori i Habitatge un estudi tècnic justificatiu que incloga balanços de massa i una proposta de valor límit.  
(5) Queden exclosos del mesurament de contaminants els focus d'evacuació de l'aire de refredament dels forns de cocció de taulells.  
(6) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'ha de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció, així com els nivells de fluor i bor dels focus que evacuen gasos procedents de processos d'atomització.  
1.1.3. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors establits en la Llei 7/2002 per a zones d'ús industrial són:  
DIÜRN NOCTURN   
70 dB(A) 60 dB(A)   
1.2. Abocaments  
1.2.1. Aigües residuals industrials  
La documentació aportada justifica i definix la inexistència d'abocament d'aigües residuals a domini públic hidràulic (abocament zero), per reutilització de les aigües residuals industrials en el procés productiu, i connexió a la xarxa de clavegueram de Vila-real de les aigües residuals domèstiques i les de renovació de la secció de rectificació.  
Els valors de reciclatge intern o extern d'aigües residuals han de ser superiors al 70% considerant la relació en volum (m³) entre l'aigua reutilitzada i l'aigua residual resultant del procés. El còmput és aplicable a balanços anuals.  
1.2.2. Aigües residuals sanitàries  
Les aigües residuals sanitàries procedents de la planta de porcellànic i del taller de motles, aboquen a la xarxa pública de clavegueram.   
Quant a les aigües residuals sanitàries de la resta del recinte industrial, aboquen a fosses sèptiques, de manera que el que sobre aboca a la xarxa de clavegueram i els fangs són extrets i abocats a EDAR.  
Està prevista l'eliminació de les fosses sèptiques, de manera que finalment s'aboque tot a la xarxa de sanejament municipal.  
1.2.3. Aigües pluvials  
L'empresa disposa d'autorització per part de la Confederació Hidrogràfica del Xúquer per a l'abocament de les aigües pluvials, ha de complir el condicionat imposat en aquesta, que s'indica a continuació:  
. S'autoritza a Porcelanosa, SA l'abocament d'un col·lector d'aigües pluvials al llit del riu Sec, en el terme municipal de Vila-real (Castelló), d'acord amb la documentació presentada.  
. El punt d'abocament es protegirà adequadament, a fi d'evitar erosions en el marge i el llit.  
. L'autoritzat queda obligat a respectar al llarg del marge, que ha de quedar apte i practicable, la zona de servitud de 5 metres d'amplària per a ús públic, de conformitat amb el Reglament del domini públic hidràulic.  
. Aquesta autorització no exclou ni pressuposa les autoritzacions que poden ser necessàries d'altres organismes de l'administració central, autonòmica o local.  
. L'autoritzat ha de comunicar per escrit les dates de començament i finalització de les obres, el llit ha d'estar en perfectes condicions de policia.  
. Queda totalment prohibit l'abocament d'aigües i productes residuals al llit públic o al subsòl.  
. La present autorització no prejutja els límits dels terrenys de domini públic limítrofs, sobre els quals el peticionari no podrà al·legar cap dret sense previ expedient de delimitació.  
. S'atorga la present autorització sense perjudici de tercers, deixant fora de perill el dret de propietat i sense que per si sola faculte per a executar obres en zona de servitud alienes a la competència exclusiva de la Confederació Hidrogràfica del Xúquer.  
. L'incompliment de qualsevol d'aquestes condicions comportarà la immediata revocació d'aquesta autorització, sense perjudici de l'exigència de les responsabilitats que calguen.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de complir el que establix el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza Porcelanosa, SA per a la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 6.332.303 m²/any de revestiment i 6.169.611 m²/any de paviment gres i porcellànic.  
El centre productor queda inscrit en el Registre de productors amb la referència 248/P/RTP/CV, que ha de figurar en els documents de control i seguiment i la resta de documentació que ho necessite.   
3.2. Gestió de residus  
S'autoritza Porcelanosa, SA per a realitzar l'operació de valorització R5 (Reciclatge o recuperació d'altres matèries inorgàniques), dels següents residus no perillosos, sempre que la seua capacitat de tractament anual siga de l'ordre de magnitud que a continuació es detalla:  
Codi LER Tipus de residu Quantitat (t/any)   
080202 Fangs aquosos que contenen   
 materials ceràmics 22.152   
080203 Suspensions aquoses que contenen   
 materials ceràmics 22.152   
101201 Residus de preparació de mescles   
 abans del procés de cocció 10.474   
101203 Partícules i pols 5.975 (inclòs   
 en 080202)   
101208 Residus de ceràmica després   
 del procés de cocció 7.578   
101213 Fangs del tractament in situ d'efluents 5.400   
Per a aquesta autorització de gestió es manté el número de referència de què disposava l'empresa, 098/V/RNP/CV, que ha de figurar en la documentació que ho necessite.  
Així mateix, s'autoritza l'esmentada empresa per a dur a terme l'activitat R2 (recuperació o regeneració de dissolvents), segons s'indica a continuació:  
Residu a recuperar Fangs de dissolvent orgànic no halogenat   
Codificació Q8//D15//L5//C41//H3B//A272//B4203  
140603\*   
Capacitat 21.600 l/any   
Aquest dissolvent, després de destil·lar-se, es reutilitzarà en el procés.  
Per a dur a terme aquesta activitat de gestió de residus perillosos, han de complir els requisits següents:  
. La constitució d'una assegurança de responsabilitat civil que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen, previst en l'article 6 del Reial decret 833/1988.  
. La prestació d'una fiança, l'import de la qual serà el 10% del pressupost de les obres projectades per a la instal·lació de depòsit de seguretat i del 5% del pressupost de les obres projectades per a la resta de les instal·lacions de gestió de residus perillosos, segons el que preveuen els articles 27 i 28 del citat Reial decret.  
. El pagament de la taxa administrativa corresponent a la pràctica d'inscripció en registres oficials.   
Per a aquesta autorització de gestió s'ha procedit a la inscripció del centre en el Registre General de Gestors Autoritzats de Residus de la Comunitat Valenciana amb el núm. 547/G/RTP/CV. No obstant això, el manteniment del dit registre queda supeditat a l'acreditació de la formalització de l'assegurança, el depòsit de la fiança i el justificant del pagament de la taxa.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control emissions  
La freqüència dels mesuraments de les emissions serà la indicada en l'apartat 1.1 de la present autorització.  
4.1.1. Control de l'emissió de partícules per font difuses  
6.5.5.5. Emmagatzemament i manipulació de materials pulverulents  
L'emmagatzemament i la manipulació de materials pulverulents es realitzarà en les condicions següents:  
a) Totes les operacions d'emmagatzemament i manipulació de materials pulverulents que entren en el complex han de realitzar-se en naus tancades i en depressió. En el termini màxim d'un any des de l'obtenció de l'autorització ambiental integrada l'empresa ha de presentar un pla d'adaptació per a la seua aprovació per part de la Direcció General de Qualitat Ambiental de la Conselleria de Territori i Habitatge. La data límit per a l'execució del dit pla serà la primera renovació o modificació substancial de l'autorització ambiental integrada de la instal·lació.  
No obstant això, a partir del 31 d'octubre de 2007 i fins a la completa implantació del Pla d'adaptació s'exigirà per al desenvolupament de les dites operacions a cel obert el compliment de les condicions següents:  
. Es disposarà d'un sistema de control i seguiment del funcionament correcte de les mesures correctores que consistirà en un pla de mesurament de la concentració de partícules en l'aire ambient en l'entorn de la instal·lació. Aquest sistema ha de desenvolupar-se d'acord amb els criteris fixats per la Direcció General de Qualitat Ambiental i necessitarà la seua aprovació.  
. El parc d'emmagatzemament estarà distribuït en compartiments o cel·les formades com a mínim per tres murs de contenció. L'altura de les cel·les serà sempre superior a l'altura de la recollida, almenys, en una distància equivalent al 10% del costat major de la seua base. Així mateix, la zona d'accés a la cel·la ha d'estar lliure de material, almenys, en una distància equivalent al 10% de l'amplària d'accés a aquesta. Per a facilitar el compliment d'aquestes restriccions s'ha de marcar de forma clara en parets i sòl les distàncies mínimes establides, i han de ser fàcilment visibles en tot moment.  
L'orientació de l'accés a la cel·la estarà preferiblement a sotavent del vent predominant.  
Es podrà practicar el soterrament parcial de les eres per a incrementar la capacitat de recollida.  
. Es mantindrà constantment humitejada la superfície del material recollit a l'aire lliure per mitjà d'un sistema d'aspersors o equips mòbils de reg per polvorització que evite entollades i l'ús excessiu d'aigua. Com a mesura de control del sistema s'ha de disposar d'un registre dels cabals emprats.  
Com a alternativa, mentre les recollides no estiguen sent manipulades podran ser cobertes per lones.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
. Operacions de càrrega i trituració de matèries primeres a granel.  
. Operacions d'emmagatzemament i descàrrega de grànul atomitzat.  
. Operacions d'emmagatzemament del material pulverulent recuperat en els sistemes correctors, de materials mòlts i de fins.  
7.7.8.0. Transport de materials pulverulents  
El transport de materials pulverulents es realitzarà en les condicions següents:  
a) Reducció de la resuspensió de pols a causa de la circulació interna de vehicles. Per a això es pavimentaran els circuits adequats, es mantindran netes les zones de circulació i s'hi limitarà la velocitat.  
b) Control a l'entrada i l'eixida del complex que els camions van coberts i tancats per a evitar vessaments i sobreeixides. No es permetrà l'accés o l'eixida de la instal·lació a vehicles que no circulen coberts o tancats.  
c) Instal·lació de sistemes de neteja via humida per als baixos i pneumàtics dels camions a l'eixida en les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen procedit a netejar els baixos i pneumàtics en el sistema de via humida corresponent.  
4.1.2. Control de l'emissió de contaminants per focus canalitzats  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
7.6.5.7. Sistemes de depuració de partícules  
Han de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'atomitzadors i d'aspiracions de material pulverulent. El funcionament correcte d'aquests sistemes correctors s'assegurarà per mitjà del control i registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge del dit paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.  
7.2.7.7. Condicions de presa de mostres i expressió de resultats  
a) Punts de presa de mostra: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no solament ha de complir el que establix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Les mesures de fluor es realitzaran amb sondes de tefló o material teflonat.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus estarà d'acord el que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
S'ha d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació donada a cada un d'ells i la llista dels que es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.  
Quant a les activitats de gestió de residus, l'empresa portarà un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, emplenarà la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita memòria s'especificarà l'origen i la quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, així com les incidències rellevants que s'hagen pogut produir, tot això relatiu a l'any objecte de la declaració.  
4.4. Control de soroll  
Respecte del nivell de sorolls transmesos a l'exterior, ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
S'han de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria ha de ser realitzada a l'inici de l'activitat i almenys cada cinc anys, d'acord amb l'article 37 de la dita llei i el Decret 266/2004, de 3 de desembre, del Consell de la Generalitat per una entitat col·laboradora en matèria de qualitat ambiental per al camp de la contaminació acústica.  
El titular ha de disposar del Llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 27 de maig de 2005, que s'adjunta en l'annex II de la present resolució.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la protecció de la salut de les persones.  
Es comprovarà en el control inicial que s'han realitzat les mesures previstes en el projecte.  
Ha de complir els requisits establits en la legislació vigent en matèria d'envasos i residus d'envasos, i de manera especial el que establix el Reial decret 782/1998.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans del dit termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei de Control Integrat de la Contaminació als efectes del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que siguen aplicables, així com aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 21 d'agost de 2006.. El director general de Qualitat Ambiental: Jorge Lamparero Lázaro.  
ANNEX I  
Característiques del projecte  
Porcelanosa, SA és una empresa dedicada a la fabricació de taulells ceràmics, en concret, taulellets de revestiment, paviments de gres i gres porcellànic i peces complementàries.  
Disposa de tres centres productius:  
. Planta monker . revestiment, dedicada a la fabricació de revestiments ceràmics, incloent des de la fabricació de pols atomitzada fins a la seua transformació en taulellet per a revestiment.  
. Planta gres . paviment, dedicada a la producció de pols atomitzada i preparació d'esmalts, i anteriorment, dedicada a la producció de gres paviment. Amb l'ampliació actual, es pretén transformar-la en una secció de tall de peces especials, ja que la totalitat de la producció s'ha traslladat a la Planta de porcellànic.  
. Planta porcellànic, dedicada a la producció de paviment porcellànic. Inclou des de la fabricació de pols atomitzada fina a la seua transformació en paviment porcellànic, junt amb seccions auxiliars com preparació d'esmalts i poliment.  
Des del punt de vista de les emissions atmosfèriques, posseïx diferents focus o ximeneres, aquests són conseqüència del funcionament de diferents atomitzadors, forns i assecadors, i a la turbina per a la cogeneració, que es troben instal·lats en l'establiment industrial.   
L'empresa, a fi de reduir el consum d'aigua, recircula les aigües residuals industrials, tornant-les a introduir en el seu procés productiu. Per tant, els únics abocaments que realitza, són els provinents de les aigües pluvials, i les sanitàries procedents dels lavabos, i les xarxes dels quals es troben separades i connecten amb els col·lectors municipals del polígon industrial.  
Els residus produïts per l'activitat de l'empresa són emmagatzemats i gestionats per empreses autoritzades.  
ANNEX II  
Condicionants de la declaració d'impacte ambiental  
1. Totes les substàncies que puguen ser catalogades com a residus, seran adequadament emmagatzemades i entregades a gestor autoritzat, segons la Llei 10/2000, de residus de 12 de desembre.  
2. Els fangs recollits en la instal·lació de depuració han de ser caracteritzats, per tipus o grups d'esmalts, frites i colors emprats i segons els resultats obtinguts, segregar-se i en cas de resultar perillosos han de ser declarats i gestionats com a tals, i tindre en consideració les quantitats generades per si passaren a ser grans productors.  
3. Quant a la zona d'emmagatzemament de residus perillosos:  
. Es tractarà d'una zona pavimentada, coberta, ventilada, amb sistemes que permeten la retenció i la recollida d'abocaments accidentals, i de fàcil accés de manera que es minimitze el risc d'accidents en la càrrega/descàrrega dels diversos residus.  
. Per a l'emmagatzemament de residus líquids o que pel seu alt contingut líquid puguen generar abocaments es comptarà amb cubetes o sistema de recollida que garantisquen el confinament i posterior recollida dels possibles vessaments. Cada cubeta o recipient de recollida de vessaments accidentals ha de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals en cas de vessament supose augment de la seua perillositat o dificulten la seua gestió.  
4. El titular de la instal·lació està obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
5. Han de controlar els abocaments adequant-se a la qualitat i les condicions establides en l'ordenança municipal a l'efecte.  
6. Es comptarà amb l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
7. Els resultats del Programa de vigilància ambiental determinaran si s'han d'implementar les mesures correctores adoptades per a previndre la contaminació acústica (obertures per a ventilació dotades de silenciadors, etc.), havent de complir-se el que establix el títol IV, capítol II Condicions acústiques de les activitats comercials, industrials i de serveis i el títol II, capítol II Nivells de pertorbació, de la Llei 7/2002, de 3 de desembre, de la Generalitat Valenciana, de protecció contra la contaminació acústica.  
8. L'altura de les ximeneres ha de ser clarament superior a la d'edificis o estructures pròximes o limítrofes, de manera que no es produïsquen turbulències que garantisquen la dispersió.  
9. L'activitat ha de disposar d'un llibre de registre per cada un dels focus emissors de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els serveis territorials de la Conselleria de Medi Ambient. Així mateix han de presentar correctament emplenada l'adaptació de l'enquesta que apareix en l'annex V de la mencionada ordre, la qual igualment es troba disponible en els mencionats serveis territorials.  
10. Quant al Programa de vigilància ambiental han de constar de les accions:  
. Mesuraments de les emissions de NOx, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/75, de protecció de l'ambient atmosfèric.  
. Mesuraments d'autocontrol de les emissions de NO2, F, CO, SO2, Pb i partícules realitzades per un centre qualificat o per la mateixa empresa una vegada cada any.  
. Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o limítrofes. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.  
. Anàlisi d'abocaments de les aigües residuals industrials per OCA anualment.  
. Caracterització dels residus de la depuració (fangs i aigües abocades).  
. S'asseguraran les condicions d'operació d'acord amb el que establix el Projecte d'execució i l'Estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
. El Programa de vigilància ambiental proposat pel promotor amb les addicions ací detallades, es remetrà anualment a la Direcció General de Gestió del Medi Natural.  
11. Altres condicionants ambientals que s'establisquen a través de les autoritzacions sectorials que siguen d'aplicació.  
12. Qualsevol modificació o ampliació del projecte presentat, així com si es detecta algun impacte ambiental no previst en l'Estudi d'impacte ambiental, han de ser comunicats a la Conselleria de Territori i Habitatge, Direcció General de Gestió del Medi Natural, que establirà si cal l'aplicació de noves mesures correctores.